Jah, kuidas sa räägid lagundamisest, olematustamisest, destruktureerimisest? Vast ikkagi kui refleksioonist, mõtteviisist. Räägid DeKonstruktsioonist kui lugemis- ja nägemisviisist, mida saab kirjeldada kui 1) vasturääkivuste avastamist; 2) keskendumist auklikele ja katkendlikele implikatsioonidele. Eristatakse algne tähendus interpretatiivsest ja leitakse tõlgendused, mis  siiani maha vaikiti. See on traditsiooniliste binaarsete opositsioonide analüüs ja lõhkumine nende opositsioonide relatiivseks kuulutamise kaudu.